Wase 15
Na ivakatakila sa soli yani mai vei Josefa Simici na Parofita kivei Joni Witima, e Feieti, Niu Ioka, June 1829 (raica na ikau ni wase 14). Na itukutuku titobu ka dokai vakaitaukei, ni sa tukuna kina na Turaga na ka e rau kila tikoga ko Koya vata kei Joni Witima. Ko Joni Witima a qai yaco e muri me dua vei ira na lewe Walu na iVakadinadina ki na iVola i Momani.
1–2, Sa koto na liga ni Turaga e vuravura kecega; 3–6, Na vunautaki ni kosipeli kei na vakabulai ni yalo sa ka bibi duadua.
1 Vakatudaliga mai, Joni na noqu tamata, ka rogoca na vosa i Jisu Karisito, na nomu Turaga ka nomu Dauveivueti.
2 Ia raica, Au vosa vei iko ena vosa e matata ka akaukauwa, ni sa roboti vuravura taucoko na noqu lewa.
3 Kau na tukuna vei iko na veika ka sega ni dua tale na tamata e kila o au ga vata kei iko—
4 Ni sa levu na gauna ko sa dau gadreva mai vei au mo kila na ka e bibi duadua vei iko.
5 Raica, ko sa kalougata ena ka oqo, kei na nomu vunautaka na noqu vosa kau a solia vei iko me vaka na noqu ivakaro.
6 Ia oqo, raica, au sa kaya vei iko ni sa ka e uasivi duadua vei iko sai koya na atusanaki ni veivutuni vei ira na tamata kece oqo, ka mo vakalesuya mai kina vei au na yalo eso, ka mo na bvakacegu vata kei ira ena cmatanitu i dTamaqu. Emeni.
ssw_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn